Atterbury Trust Ooms - Atterbury Trust
25 Februarie, 15:00 – 16:30
25 Februarie, 20:00 – 21:30
26 Februarie, 17:00 – 18:30
Tobie Cronjé en Gerben Kamper is twee knorrige Ooms wat tot hul spyt saam in ’n ouetehuis beland. Maar hierdie is nie ŉ gewone ouetehuis nie, dis eerder ŉ tipe verbeteringskool vir skatryk oues wat lastig geword het of uit ander instansies geskors is. Die tehuis is op ŉ luukse landgoed iewers in die Kaap langs die see. Dit is omhein soos ŉ tronk met wagte en selfs honde. Al manier hoe jy ‘vrywillig’ uit Huis Phoenix uitkom, is in ŉ doodskis.
Pierre (Tobie Cronjé) is al ŉ hele ruk hier en het ŉ paar keer al probeer ontsnap. Hy is die swartskaap en word deurgaans dopgehou. Frans (Gerben Kamper) het sopas daar aangeland, glo geskors uit huis Silwerkruin oor sy onhebbelike gedrag en nóú begin die poppe dans! Die ooms stamp uit die staanspoor kop, maar besef gou dis nie “ons teen mekaar nie” … dis eerder “ons teen die kinders!” Hierdie ooms sal nét mandjies vleg en tolletjiebrei as dit deel uitmaak van ŉ indrukwekkende ontsappingsplan! Hulle het nog lank nie boedel oorgegee nie. Die Ooms is snaaks, slim en klaargepraat!
25 Februarie, 15:00 – Atterburyteater
25 Februarie, 20:00 – Atterburyteater
26 Februarie – Atterburyteater
Radio Kalahari Orkes CD Launch